BFF2020 IMDB Finders
Stars: Eddie Steeples, Matthew Scott Montgomery, Evan Hofer
12th Planet Productions See more » R. Khandelwal from Rajasthan | Brahman Boy | Age 30 - BrahmanVivah.in
Profile Id: RS242660171
Suparvaisar Is Maltimetal Kota Is jou verhouding op die rotse, wat vernietig verhoudings? 1 | Lewensafrigting
Is jou verhouding op die rotse, wat vernietig verhoudings? 1
by Herman | Feb 16, 2011 | Huwelik en Verhoudings | 0 comments
Voor ons begin met hoe vernietig ons verhoudings, en ons huwelike, moet ons seker die basiese konsep verstaan van hoekom is ons in die eerste plek in ‘n verhouding met iemand of hoekom trou ons met iemand. Dis miskien nou ‘n goeie tyd om vir jouself ‘n lysie te maak oor hoekom jy met ‘n spesifieke persoon in ‘n verhouding staan. Wat maak jou aangetrokke voel tot daai persoon en wat doen hy of sy wat jou regtig gelukkig maak.
Om mee te begin wil ek met ‘n baie eenvoudige voorbeeld, wat ek by Dr Harley Jr gekry het, verduidelik hoe ons emosies en liefde werk. Ons kan nie ‘n suksesvolle verhouding of huwelik hê as daar nie passie in die verhouding is nie. Enige iets wat ons aanpak met passie is gewoonlik ‘n sukses en dit is presies dieselfde met verhoudings. Ongelukkig na ‘n paar weke, maande en sommige gevalle jare vervaag die passie en ons verhoudings word stereotiep en vervelig. Dis net hier waar alles dan begin skeef loop. Nou wat gebeur?
Liefde is die kern van alles, kan jy nog onthou daai eerste gevoel toe jy verlief geraak het die eerste keer, nou hoe het dit gewerk en hoekom kan ons nie altyd so voel nie, dink net hoe fantasties sal dit wees.
Nou ja hier is die vereenvoudigde verduideliking hoe dit werk. Elkeen van ons het ‘n, kom ons noem dit, emosionele bank. Sodra iemand iets doen wat ons emosioneel bevredig deponeer die persoon eenhede in die bank. Dieselfde geld vir die teenoorgestelde, sodra iemand iets doen waarvan ons nie hou nie omtrek hy eenhede. So afhangende van hoeveel eenhede gedeponeer of omtrek word, is hoeveel ons van ‘n persoon hou. Almal het dan ook ‘n liefde en haat drempel in die bank, indien die gedeponeerde eenhede meer raak as die drempel verander die, hou van, in liefde en afhangende van die onttrekkings kan dit verander in haat in.
So wat gebeur, Karin ontmoet vir Kobus, sy voel effens negatief aangesien sy ‘n baie slegte vergadering met haar baas gehad het. Kobus is egter opgeruimd aangesien hy ‘n groot transaksie beklink het. Hy sien Karin lyk bekaf en doen iets wat hy nie as ‘n reël sal doen nie maar aangesien hy so goed voel vra hy sommer vir Karin uit die bloute hoekom lyk sy so terneergedruk. Dadelik gryp Karin die bietjie aandag aan aangesien sy ernstige behoefte het aan iemand om na haar te luister en alles wat Kobus doen en sê is sommer reg, hy luister na haar sonder om te oordeel, gee positiewe raad en sy voel sommer beter. So deponeer Kobus eenhede op groot skaal in Karin se emosionele bank. Kobus sien die verskil wat hy aan Karin se gemoed maak en dit laat hom goed voel, dus gaan hy nog meer uit sy pad om haar gelukkig te maak en die eenhede word in haar emosionele bank gedeponeer. Karin aan die anderkant voel sommer heelwat beter en geniet die positiewe aandag terdeë. Sy wil nie hê dit moet eindig nie en begin uitvra oor Kobus en wys werklik opregte belangstelling in wat hy doen. Dadelik laat dit Kobus goed voel en Karin deponeer weer so eenhede in Kobus se bank. So groei die verhouding van gewone gesprek tot ‘n eerste afspraak. Hulle geniet mekaar se geselskap en nog afsprake volg. So het Karin kaartjies vir ‘n ballet vertoning, Kobus haat egter ballet, maar om haar gelukkig te maak woon hy dit by. Karin wat krieket haat doen dieselfde. Kort voor lank is die twee smoor verlief, doen alles saam, gesels land en sand en alles is net wonderlik. Kobus vra die groot vraag en Karin aanvaar dat hul die res van hul lewens gaan saam deurbring. Vorentoe gesels ons verder oor wat met Kobus en Karin gebeur het.
So wat het eintlik gebeur, die twee mense in die voorbeeld het alles gedoen om mekaar se emosionele behoeftes te bevredig en alles vermy wat konflik veroorsaak. Maar ongelukkig met tyd kom alles terug na die werklikheid en ons begin weer op onsself fokus en die onttrekkings uit die bank begin. So die kruks hier is, indien ons weet wat mekaar se emosionele behoeftes is kan ons alles in ons vermoeë doen om dit te bevredig en indien ons weet wat mekaar irriteer kan ons daaraan werk om dit te verander.
Ongelukkig weet ons nie altyd wat mekaar se behoeftes en irritasies is nie en daarom gaan ons hier kyk na die top 10 emosionele behoeftes van die mens en die 6 hoof irritasies. Deur die belangrikste emosionele behoeftes by jou geliefde te identifiseer en dit te bevredig en die irritasies te verander kan ons weer liefde terugbring in ons verhoudings en huwelike.